Elana Afrika - Wikipedia
15 Augustus 1979 (1979-08-15) (40 jaar oud)
Elana Afrika-Bredenkamp (née Afrika), gebore 15 Augustus 1979, is ŉ Suid-Afrikaanse radio, - televisiepersoonlikheid en aktrise. Sy is gebore en getoë in Kaapstad en het gematrikuleer aan Hoërskool Parow in 1997. Sy het ingeskryf by die Universiteit van Stellenbosch om ŉ B.Com-graad te studeer, maar het helaas van plan verander en B.A. Drama studeer.
Haar studies is kort geknip toe sy ŉ werk aangebied is by M-Net as ŉ televisieaandbier in 2001 en daardie selfde jaar het sy getrek na Gauteng. Later in 2001 het sy ook ŉ werksaanbod as ŉ radio-omroeper gekry by Jakaranda 94.2 FM.
Sy het die aanbieding van talle programme behartig op kykNET, M-Net, GO, SABC Africa en die SuperSport-kanaal en het ŉ naweekprogram op 5FM aangebied. Sy het ook agter die skerms gewerk waar sy deel was van die vervaardiging van programme.
Vanaf 2001 tot 2007 was sy ŉ mede-aanbieder van die Afrikaanse vermaaklikheidsprogram, Jip, op kykNET. Van Augustus tot Desember, 2007, het sy die aanbieding van die program, GO Extra Survivor en GO Extra Idols aangebied. Dieselfde jaar het sy ook die rol van haarself vertolk in die komedie rolprent, Footskating 101.
Afrika was ook die mede-aanbieder van die M-Net realiteitsprogramreeks, I Wanna Be, vanaf Mei 2009. In 2011 het sy teruggetrek Kaapstad toe en het met Ian Bredenkamp vroeg in 2013 getrou.
In Julie 2013 was sy ŉ mede-aanbieder vir die SABC3 ontbytprogram, Expresso, en in 2014 het sy die realiteitsreeks vir die Mzanzi Magic-kanaal, The Road to Miss South Africa, aangebied. In 2018 het Elana weer Kaapstad veruil vir Gauteng om aan te sluit by Jacaranda FM as ŉ omroeper.
Van al die mediums is radio haar gunsteling en gebruik sy hierdie platform ook om haar skoene aan aanhangers uit te deel - met haar #ShoesDay veldtog het sy die veldtog ook uitgebrei na sosiale media. Sy bied ook motiveringspraatjies aan en werk ook nou saam met haar alma mater, Hoërskool Parow.
In 2014 het Elana haar eie wyn vrygestel, Elana Wine, ŉ eksklusiewe reeks Shiraz-wyn wat in Durbanville vervaardig word en wat ook al met ŉ Goue Michelangelo-toekenning beloon is.
Expresso; seisoen 2; aanbieder
Expresso; seisoen 3; aanbieder
Expresso; seisoen 4; aanbieder
Expresso; seisoen 5; aanbieder
Expresso; seisoen 6; aanbieder
Expresso; seisoen 7; aanbieder
Expresso; seisoen 8; aanbieder (2010)
Fynskrif; seisoen 1 en 2; vertolk die rol van Gertrude Koopman (2018)
WWP: Thunderstrike; aanbieder (2008)
I Wanna be; seisoen 1; aanbieder
Mej. Suid-Afrika; seisoen 57; aanbieder
Parlement Parlement; seisoen 1 en 2; vertolk die rol van Madam Speaker (2017)
Sara se Geheim; seisoen 2; vertolk die rol van Rebecca
The Road to Miss South Africa; seisoen 3; aanbieder
Coza; Via-kanaal; aanbieder
Footskating 101 (2007)
Omroeper op 5 fm
Omroeper op KFM
Omroeper op Jacaranda FM
Droom, vertolk die hoofrol by die Klein Karoo Nasionale Kunstefees (2013)
Gemeenskapswerk[wysig | wysig bron]
Sy is die ambassadeur vir CANSA, asook die Rooikruis Kinderhospitaal.
Glamour-toekenning vir Most GLAMOURous Award
MTN Radio-nominasie: Beste omroeper
You Spectacular-nominasie: Invloedryke persoon
Elana Afrika se webtuiste
Ontsluit van "https://af.wikipedia.org/w/index.php?title=Elana_Afrika&oldid=2136464"
Die bladsy is laas op 18 Februarie 2020 om 06:36 bygewerk.